Suchinthana/ta-wikipedia huggingface dataset:
கே. கே. நகர், திருச்சி

கலைஞர் கருணாநிதி நகர் அல்லது கே. கே. நகர் (K. K  Nagar) என்பது இந்தியா தீபகற்பத்தில் தமிழ்நாடு மாநிலத்தின் திருச்சிராப்பள்ளி மாவட்டத்தில், 10°45'13.7"N, 78°41'42.4"E (அதாவது, 10.753800°N, 78.695100°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 117 மீட்டர் உயரத்தில் அமைந்துள்ள ஒரு புறநகர்ப் பகுதியாகும். திருச்சிராப்பள்ளி பன்னாட்டு வானூர்தி நிலையம், கே. கே. நகரிலிருந்து சுமார் 2 கி.மீ. தூரத்திலேயே அமைந்து பயனளிக்கிறது. சாத்தனூர், பஞ்சப்பூர், பிராட்டியூர் ஆகியவை கே. கே. நகருக்கு அருகிலுள்ள முக்கியமான ஊர்களாகும்.

கே. கே. நகர் பகுதிக்கு, திருச்சிராப்பள்ளி மாநகரப் பேருந்துகள் வந்து செல்கின்றன. மத்திய பேருந்து நிலையம் சுமார் 8 கி.மீ. தூரத்தில் அமைந்துள்ளது. இங்கிருந்து 11 கி.மீ. தொலைவில் சத்திரம் பேருந்து நிலையம் உள்ளது. கே. கே. நகர் பகுதியிலிருந்து ஓலையூர் பகுதி வரை மகளிருக்கான இலவச பேருந்து சேவைகளுடன், காலை முதல் மாலை வரை மொத்தம் எட்டு முறை இருபுறமும் பேருந்துகள் இயக்கப்படுகின்றன. முக்கியமான தொடருந்து நிலையமான திருச்சிராப்பள்ளி சந்திப்பு தொடருந்து நிலையம், கே. கே. நகர் பகுதியிலிருந்து சுமார் 7.5 கி.மீ. தூரத்தில் உள்ளது. சுமார் 6.5 கி.மீ. தொலைவில் பொன்மலை தொடருந்து நிலையம் அமையப் பெற்றுள்ளது.

2020-21 ஆம் கல்வியாண்டுக்கான, முன்னாள் கல்வியமைச்சர் அன்பழகன் பெயரிலான தமிழக அரசின் சிறந்த பள்ளி விருது, கே. கே. நகர் பஞ்சாயத்து ஒன்றிய பள்ளிக்கு வழங்கப்பட்டது.

இந்திய உணவு பாதுகாப்பு மற்றும் தர நிர்ணய ஆணையம், மறுசீரமைக்கப்பட்ட, புதிய மற்றும் சுத்தமான காய்கனிகள் விற்பனை செய்யும் கே. கே. நகர் உழவர் சந்தைக்கு தரச் சான்றிதழ் வழங்கிச் சிறப்பித்துள்ளது.

மேற்கோள்கள் 

திருச்சிராப்பள்ளியின் சுற்றுப்புறங்களும் புறநகரங்களும்
2019 சிக்கிம் சட்டப் பேரவைத் தேர்தல்

2019 சிக்கிம் சட்டப் பேரவைத் தேர்தல் (2019 Sikkim Legislative Assembly election) என்பது சிக்கிமில் 11 ஏப்ரல் 2019 அன்று ஒன்பதாவது சட்டப் பேரவையின் 32 உறுப்பினர்களைத் தேர்ந்தெடுக்க நடைபெற்ற சட்டப் பேரவைத் தேர்தல்கள் ஆகும். ஒன்பதாவது சிக்கிம் சட்டப் பேரவையின் பதவிக்காலம் 27 மே 2019 அன்று முடிவடைந்தது.

தேர்தல் முடிவுகள்
தேர்தல் முடிவுகள் 23 மே 2019 அன்று அறிவிக்கப்பட்டன.

மேற்கோள்கள்

சிக்கிம் சட்டப் பேரவைத் தேர்தல்கள்
2024 சிக்கிம் சட்டப் பேரவைத் தேர்தல்

2024 சிக்கிம் சட்டப் பேரவைத் தேர்தல் (2024 Sikkim Legislative Assembly election) என்பது சிக்கிம் மாநில 10வது சட்டப் பேரவையின் 32 உறுப்பினர்களைத் தேர்ந்தெடுப்பதற்காக 19 ஏப்ரல் 2024 அன்று தேர்தல் நடைபெற்றது.

பின்னணி 

தற்போதைய சிக்கிம் சட்டப் பேரவையின் பதவிக்காலம் 2 சூன் 2024 உடன் முடிவடைகிறது. கடைசியாக சிக்கிம் சட்டப் பேரரவைக்கு ஏப்ரல் 2019ல் தேர்தல் நடைபெற்றது. பெரும்பான்மை தொகுதிகளைக் கைப்பற்றிய சிக்கிம் கிராந்திகாரி மோர்ச்சா கட்சியின் பிரேம் சிங் தமாங் ஆட்சி அமைந்த்து முதலமைச்சராக பதவியேற்றார்.

தேர்தல் அட்டவணை

கட்சிகளு: கூட்டணிகளும்

முடிவுகள்

கட்சி வாரியாக முடிவுகள்

மாவட்ட வாரியாக முடிவுகள்

இதனையும் காண்க 

 2024 அருணாச்சலப் பிரதேச சட்டமன்றத் தேர்தல்
 2024 ஆந்திரப் பிரதேச சட்டப் பேரவைத் தேர்தல் 
 2024 மக்களவைத் தேர்தல்
 2024 இந்திய சட்டமன்றத் தேர்தல்கள்

குறிப்புகள்

மேற்கோள்கள் 

இந்தியச் சட்டமன்றத் தேர்தல்கள்
2024 தேர்தல்கள்
சிக்கிம் சட்டப் பேரவைத் தேர்தல்கள்
சிக்கிம் அரசு
ஈரவிழிக் காவியங்கள்

ஈரவிழிக் காவியங்கள் (Eera Vizhi Kaaviyangal) என்பது 1982இல் வெளிவந்த இந்தியத் தமிழ்த் திரைப்படமாகும். பி. ஆர். இரவிசங்கர் இயக்கத்தில் வெளிவந்த இத்திரைப்படத்தில் சரத் பாபு, பிரதாப் போத்தன், இராதிகா  ஆகியோர் நடித்திருத்தனர் . இப்படம்1982 சூன் 4 அன்று வெளியிடப்பட்டது.

நடிகர்கள் 
 பிரதாப் போத்தன்
 இராதிகா
 சரத் பாபு
 குமரிமுத்து
 கே. கே. சௌந்தர்
 கமலா காமேஷ்
 கௌரவ நடிகர்கள்
 கங்கை அமரன்
 பூர்ணிமா பாக்கியராஜ்

பாடல்கள் 
இத்திரைப்படத்திற்கு இளையராஜா இசையமைத்திருந்தார்.

மேற்கோள்கள்

வெளி இணைப்புகள் 
 ஈரவிழிக் காவியங்கள் திரைப்படம்

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
ராதிகா நடித்த திரைப்படங்கள்
சரத் பாபு நடித்த திரைப்படங்கள்
குமரிமுத்து நடித்த திரைப்படங்கள்
பூர்ணிமா பாக்கியராஜ் நடித்த திரைப்படங்கள்
ஆதி கங்கை

ஆதி கங்கா  (Adi Ganga)  இந்தியாவின் கொல்கத்தா பகுதியில் ஊக்ளி ஆற்றின் ஒரு பகுதியாக இருந்த ஓர் ஓடையாகும். கோவிந்தபூர் கிரீக்கு மற்றும் டோலி கால்வாய் என்ற பெயர்களாலும் இது அழைக்கப்பட்டது.  15 மற்றும் 17 ஆம் நூற்றாண்டுகளுக்கு இடையில் ஊக்ளி ஆற்றின் முக்கிய நீரோட்டமாக இருந்தது. ஆனால் இயற்கை காரணங்களால் இறுதியில் வறண்டு போனது.

வரலாறு 
18 ஆம் நூற்றாண்டில், இந்தியாவில் இருந்த  பிரித்தானிய காலனித்துவ அரசாங்கம் ஆதி கங்கையின் பழைய பாதையின் ஒரு பகுதிக்கு புத்துயிர் அளிப்பதற்காக  டோலி கால்வாயின் அகழ்வாராய்ச்சிக்கு ஓர் ஆணையத்தை நியமித்தது. கடலில் செல்லும் கப்பல்களுக்கு மிகவும் நேரடியான மற்றும் ஒரு நடைமுறை வழியை உருவாக்குவதற்காக இது செய்யப்பட்டது.  ஏனெனில் அப்போதிருந்த  பாதை சுற்றுப்பாதையாகவும் மழைக்காலத்தில் நாட்டுப்படகுகளின் இயக்கத்திற்கு நடைமுறைக்கு மாறானதாகவும் இருந்தது. 

டோலி  கால்வாயின் அகழ்வாராய்ச்சி குறிப்பிடத்தக்க சுற்றுச்சூழல் மற்றும் சமூக செலவுகளைக் கொண்டிருந்தது, ஏனெனில் இது ஆதி கங்கையின் சீரழிவுக்கு வழிவகுத்தது. அதன் கரையோரங்களில் நிறுவப்பட்ட மலைத்தொடர்கள் (நீர்நிலைக்கு செல்லும் படிகள்) மற்றும் பிற கலாச்சார அடையாளங்களையும் இழக்க வழிவகுத்தது. 

1960 ஆம் ஆண்டுகளில், சுத்திகரிக்கப்படாத தொழிற்சாலை மற்றும் வீட்டுக் கழிவுகளை அதில் கொட்டியதால், நீர்ப்பாதை அதன் உயிர்ச்சக்தியை இழந்து, கால்வாய் வடிகாலாக மாறியது. 

இன்று, ஆதி கங்கை மிகவும் மாசுபட்டுள்ளது மற்றும் சுற்றியுள்ள சமூகங்களுக்கு சுற்றுச்சூழல் மற்றும் பொது சுகாதார கவலைகளின் ஆதாரமாக உள்ளது.

மேற்கோள்கள் 

மேற்கு வங்க ஆறுகள்
Coordinates on Wikidata
2022 லங்கா பிரிமியர் லீக்

2022 லங்கா பிரிமியர் லீக் (2022 Lanka Premier League அல்லது Mazaplay LPL T20) என்பது இலங்கை, லங்கா பிரிமியர் லீக் (LPL) இருபது20 துடுப்பாட்டத் தொடரின் மூன்றாவது பதிப்பாகும். இத்தொடர் 2022 திசம்பர் 6 முதல் 23 வரை நடைபெற்றது.

முன்னாள் இலங்கை ஆரம்பத் துடுப்பாளர் சனத் ஜயசூரியா, முன்னாள் பாக்கித்தான் பந்து வீச்சாளர் வசீம் அக்ரம், முன்னாள் மூத்த மேற்கிந்தியத் துடுப்பாளர் விவியன் ரிச்சர்ட்ஸ் ஆகியோர் இத்தொடரின் விளம்பரத் தூதர்களாக செயற்பட்டனர்.

இறுதிப் போட்டியில் யாழ்ப்பாணம் கிங்சு அணி கொழும்பு கிங்சை இரண்டு இலக்குகளால் வென்று, மூன்றாவது தடவையாக எல்.பி.எல் கோப்பையை வென்றது. வெற்றியாளர்களுக்கு $100,000 அமெரிக்க டாலர்களும், இரண்டாவது அணிக்கு $50,000 உம் வழங்கப்பட்டன.

அணிகள்

அரங்குகள்

அணிகளும் நிலைகளும்

முதல் நான்கு அணிகள் வெளியேற்ற நிலைக்கு முன்னேறினார்கள்
 தகுதியாளர் 1 இற்கு முன்னேற்றம்
 நீக்கலாளரிற்கு முன்னேற்றம்

லீக் நிலை

புதுப்பிக்கப்பட்ட நிரல் 2022 அக்டோபர் 14 அன்று வெளியிடப்பட்டது.

மறுவாய்ப்புச் சுற்றுகள்

முதல்நிலை

தகுதியாளர் 1

நீக்கலாளர்

தகுதியாளர் 2

இறுதி

மேற்கோள்கள்

வெளி இணைப்புகள்
 Series home at ESPN Cricinfo

லங்கா பிரிமியர் லீக்
2022இல் துடுப்பாட்டம்
2022 இல் இலங்கை
வைகறை

வைகறை (Dawn) அல்லது விடியற் காலை அல்லது அதிகாலை சூரியோதயத்திற்கு முன் ஏற்படும் மெல்லொளிக்கு முன்னான நேரமாகும். இது சூரியன் காலையில் கிழக்குத் திசையில் உதிப்பதற்கும், அதற்கு சுமார் மூன்று மணி நேரத்திற்கு முன்னர் உள்ள நேரத்திற்கும் இடைப்பட்ட காலப்பொழுதாகும். அதாவது பிரம்ம முகூர்த்தம் என்று குறிப்பிடப்படும் (அதி)காலை மூன்று மணி முதல் காலை ஆறு மணி வரையிலான பொழுதே அதிகாலை எனப்படுகிறது. நம் காதுகளுக்கு இனிமை தரும் கூவலைத் தந்திடும் சேவலின் குரல் கேட்டிடும் பொழுதாகும்.இக்காலம் முன் சூரியோதய சந்தியொளி அல்லது சூரியோதய காலம் எனவும் அழைக்கப்படும். இது சூரிய ஒளியின் மெல்லிய ஒளியாக, சந்தியொளியின் ஆரம்பமாக அடையாளப்படுத்தப்படுகிறது. இவ்வேளையில் சூரியன் அடிவானத்தின் கீழ் இருக்கும்.

மார்கழி மாதத்தில் அதிகாலையில் வான்வெளியில் அதிக அளவில் காணப்படுகிற ஓசோன் வாயு அதிக அளவில் ஆக்சிசனை வெளியிடுவதால், வீட்டு வாசலில் கோலமிடும் மகளிர் அக்காற்றை சுவாசிப்பதால் நாள் முழுவதும் நோய் எதிர்ப்புச் சக்தி அதிகரித்து புத்துணர்வுடன் திகழ்கின்றனர். மார்கழி மாத அதிகாலையில் வைணவ அன்பர்கள் நாமசங்கீர்த்தனம் செய்தும், சைவ அன்பர்கள் வீதிகளில் பசனை பாடியும் அதிக அளவில் ஆக்சிசனை சுவாசிக்கின்றனர். அந்நேரத்தில் நடைப்பயிற்சி மேற்கொள்பவர்கள் ஆரோக்கியத்துடன் வாழ்கின்றனர். ஆரோக்கியம் மட்டுமன்றி புத்தி கூர்மை உடையவராகவும், திறமையுள்ளவராகவும் திகழ்பவர்கள் அதிகாலை எழுபவர்கள். அதிகாலை தூக்கத்திலிருந்து எழுபவர்கள் கண்பார்வை அதிக வயது வரை நன்றாக இருக்கும். சர்க்கரை நோயாளிகள் தங்களுடைய அதிகரிக்கும் உடலின் அதிகாலை சர்க்கரை அளவை, அதிகாலை, மிதமான உடற்பயிற்சிகள் மூலம் குறைக்கலாம்.

இவற்றையும் பார்க்க 
வானம்

மேற்கோள்கள்

வெளி இணைப்புகள் 

Worldwide timetable for dawn time calculation

ஒரு நாளின் பகுதிகள்
புவியின் தோற்றப்பாடுகள்
காலம்
சென்னை தொடருந்து கோட்டம்

சென்னை இரயில்வே கோட்டம் (Chennai railway division) என்பது தென்னக இரயில்வேயின், இந்தியாவின் வட தமிழ்நாடு மற்றும் தெற்கு ஆந்திரப் பிரதேசத்தின் மாவட்டங்களை உள்ளடக்கிய ஒரு இரயில்வே கோட்டமாகும். தற்போது இது 697.42 கி.மீ. க்கும் அதிகமான பாதை நீளத்தைக் கொண்டுள்ளது. இதன் நிர்வாக தலைமையகம் சென்னையில் உள்ளது. இது தென்னக இரயில்வேயின் தலைமையகமாகவும் உள்ளது.

தொடருந்து நிலையங்கள் மற்றும் நகரங்களின் பட்டியல் 
பட்டியலில் சென்னை ரயில்வே கோட்டத்தின் கீழ் உள்ள நிலையங்கள் மற்றும் அவற்றின் நிலைய வகை ஆகியவை அடங்கும்.

பயணிகளுக்காக மூடப்பட்ட நிலையங்கள் -

 பாடி இரயில் நிலையம் (செயல்படவில்லை)
 அண்ணாநகர் இரயில் நிலையம் (செயல்படவில்லை)

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் சென்னை கோட்டத்தில் பின்வரும் நிலையங்கள் தேர்ந்தெடுக்கப்பட்டன, சென்னைக் கடற்கரை, செங்கல்பட்டு, சென்னை பூங்கா, பரங்கிமலை, கிண்டி, மாம்பலம், கூடுவாஞ்சேரி, பெரம்பூர், திருவள்ளூர், அரக்கோணம்,  திருத்தணி, ஜோலார்பேட்டை,அம்பத்தூர்,  கும்மிடிப்பூண்டி, போன்ற நிலையங்கள் தமிழ்நாட்டிலிருந்தும், சூளூர்பேட்டை தொடருந்து நிலையம் ஆந்திராவிலிருந்தும் தேர்ந்தெடுக்கப்பட்டன.

மேற்கோள்கள் 

தமிழகத்தில் தொடருந்து போக்குவரத்து
தென்னக இரயில்வே
சென்னை தொடருந்து கோட்டம்
ஜோலார்பேட்டை சந்திப்பு தொடருந்து நிலையம்

ஜோலார்பேட்டை சந்திப்பு (Jolarpettai Junction railway station) (நிலையக் குறியீடு: JTJ) என்பது இந்தியாவின் தமிழ்நாடு மாநிலத்தில் உள்ள திருப்பத்தூர் மாவட்டத்தில் அமைந்துள்ள தொடருந்து நிலையம் ஆகும். ஜோலார்பேட்டை சந்திப்பு சென்னை மத்திய தொடருந்து நிலையம்-பெங்களூரு நகரத் தொடருந்து பாதையில் பங்காரப்பேட்டை சந்திப்பு வழியாகச் செல்லும் பாதையில் உள்ளது. இதன் வழியாக கிருஷ்ணராஜபுரம் மற்றும் ஜோலார்பேட்டை-சொரனூர் வழியாகச் சேலம், ஈரோடு சந்திப்பு, கோயம்புத்தூர் சந்திப்பு, பாலக்காடு வழியாகக் கேரளா செல்லும் பாதையில் உள்ளது. எனவே சென்னையிலிருந்து மங்களூருக்கு சொரனூர், கோழிக்கோடு மற்றும் கண்ணூர் வழியாக இணைக்கிறது. திருச்சூர், எர்ணாகுளம் மற்றும் கொல்லம் வழியாகச் சென்னையிலிருந்து திருவனந்தபுரம் செல்லும் தொடருந்துகள் இதன் வழியே செல்கிறது.

தடங்கள்கள் 

 காட்பாடி சந்திப்பு- (வடக்கு) இரட்டை மின்மயமாக்கப்பட்ட அகலப்பாதை
  (மேற்கு) இரட்டை மின்மயமாக்கப்பட்ட அகலப்பாதை
  நோக்கி (தெற்கு) இரட்டை மின்மயமாக்கப்பட்ட அகலப்பாதை

தொடருந்துகள் 
சுமார் 190 தொடருந்துகள் இங்கு நின்று சேலம் சந்திப்பு, பெங்களூர் நகரம் மற்றும் காட்பாடி சந்திப்புக்குச் செல்கின்றன.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சென்னை கோட்டத்தில் 17 நிலையங்கள் தேர்ந்தெடுக்கப்பட்டன, ஜோலார்பேட்டை சந்திப்பு தொடருந்து நிலையத்தை புதுப்பிக்கும் பணிக்கு 16 கோடி ரூபாய் ஒதுக்கப்பட்டுள்ளது.

மேற்கோள்கள் 

தமிழகத் தொடருந்து சந்திப்புகள்
சென்னை தொடருந்து கோட்டம்
வேலூர் மாவட்டத்திலுள்ள தொடருந்து நிலையங்கள்
Coordinates on Wikidata
ஆரி புரூக்

ஆரி செரிங்டன் புரூக் அல்லது ஹாரி செரிங்டன் புரூக் (Harry Cherrington Brook பிறப்பு: பிப்ரவரி 22, 1999) ஓர் இங்கிலாந்து துடுப்பாட்ட அணி வீரர் ஆவார்,இங்கிலாந்துக்காக சர்வதேசப் போட்டிகளிலும், யார்க்சயர் மாகாணத் துடுப்பாட்ட அணிக்காக  உள்ளூர்ப் போட்டிகளிலும்  விளையாடுகிறார். வலது கை மட்டையாளரான, இவர் வலது கை விரைவு வீச்சாளர் ஆவார். சனவரி 2022இல் இங்கிலாந்துக்காக சர்வதேசப் போட்டிகளில் அறிமுகமானார்  .

ஆரம்ப கால வாழ்க்கை 
புரூக் கீக்லியில் பிறந்தார், ஆனால் வார்ஃபெடேலில் உள்ள பர்லியில் வளர்ந்தார் .இவரது குடும்பத்தினர் சங்கத் துடுப்பாட்டப் போட்டிகளில் தீவிரமாக இருந்தனர்.

மேற்கு யாக்சயரில் உள்ள இல்க்லியில் உள்ள பள்ளியில் கல்வி பயின்றார். 14ஆம் வயதில், கும்ப்ரியாவில் உள்ள உறைவிடப் பள்ளியான செட்பெர்க் பள்ளியில் பயில உதவித்தொகை பெற்றார். முன்னாள் தொழில்முறை துடுப்பாட்ட வீரரும், செட்பெர்க் பள்ளித் துடுப்பாட்டப் பயிற்சியாளருமான மார்ட்டின் இசுபெய்டு தனது பள்ளி நாட்களில் புரூக்கின் வாழ்க்கையில் மிகப் பெரிய தாக்கத்தை ஏற்படுத்தியதாக பத்திரிகையாளர் அலெக்ஸ் மேசன் கிரிக்கெட்டர் இதழில் தெரிவித்தார்.

துடுப்பாட்ட வாழ்க்கை

உள்ளூர்ப் போட்டிகள் 
புரூக் சூன் 26, 2016இல் பாக்கித்தான் துடுப்பாட்ட அணிக்கு எதிராக ஹெடிங்லே துடுப்பாட்டத் திடலில் நடைபெற்ற முதல் தரத் துடுப்பாட்டப் போட்டியில்  யார்க்சயர் அணிக்காக அறிமுகமானார்.

சர்வதேசப் போட்டிகள் 
ஆகஸ்ட் 2017இல் இந்தியாவுக்கு எதிரான ஐந்து போட்டிகள் கொண்ட இளையோர் ஒருநாள் தொடரில் இங்கிலாந்து 19 வயதுக்குட்பட்ட துடுப்பாட்ட அணியின் தலைவராக புரூக் இருந்தார்.

டிசம்பர் 2017இல், புரூக் 2018ஆம் ஆண்டிற்கான 19 வயதிற்குட்பட்டோருக்கான உலகக் கிண்ணத்திற்கான இங்கிலாந்து அணியின் தலைவராக நியமிக்கப்பட்டார் . இங்கிலாந்தின் இரண்டாவது குழுப் போட்டியில், வங்காளதேசத்திற்கு எதிராக, ஆட்டமிழக்காமல் 102 ஓட்டங்கள் எடுத்தார், அலெஸ்டர் குக்கிற்குப் பிறகு U19 உலகக் கிண்ணத்தில் நூறு  ஓட்டங்கள் அடித்த இரண்டாவது இங்கிலாந்துத் தலைவர் ஆனார். 239 ஓட்டங்களுடன் இங்கிலாந்து அணிக்காக அதிக ரன் குவித்தவர் ஆனார். பன்னாட்டுத் துடுப்பாட்ட அவை புரூக்கை அணியின் வளர்ந்து வரும் வீரராக அறிவித்தது.

சான்றுகள் 

யார்க்சையர் துடுப்பாட்டக்காரர்கள்
வாழும் நபர்கள்
இங்கிலாந்துத் துடுப்பாட்டக்காரர்கள்
1999 பிறப்புகள்
நரிசிம்ம தபனிய உபநிடதம்

நரிசிம்ம தபனிய உபநிடதம் (Nrisimha Tapaniya Upanishad) (नृसिंह तापनीय उपनिषद्) என்பது சமசுகிருதத்தில் எழுதப்பட்ட ஒரு சிறிய உபநிடத உரையாகும். அதர்வண வேதத்துடன் இணைக்கப்பட்ட 31 உபநிடதங்களில் ஒன்றான இது, வைணவ உபநிடதங்களில் ஒன்றாக வகைப்படுத்தப்பட்டுள்ளது.  பூர்வ தபனிய உபநிடதம் மற்றும் உத்தர தபனிய உபநிடதம் என இரண்டு பகுதிகளாக வழங்கப்பட்டுள்ளது. மேலும் வைணவர்களின் நரசிம்ம பிரிவின் முக்கிய வேதங்களை உருவாக்கியது.

ஆன்மா  ஓம், பிரம்மம்  மற்றும் விஷ்ணு, நரசிம்மர் போன்ற நான்கு அடையாளத்தை வலியுறுத்துவது குறிப்பிடத்தக்கது.   உபநிடதம் இருக்கு வேத வசனங்களுடன் ஆரம்பிக்கிறது. தனித்துவத் தத்துவத்தின் அடித்தளம் மற்றும் அதன் பாணி ஆகியவவை இராமனுக்கு அர்ப்பணிக்கப்பட்டுள்ள பிற வைணவ உபநிடதங்களைப் போலவே காணப்படுகிறது.

நரிசிம்ம மந்திரம், அதன் நான்கு துணை மந்திரங்களுடன், "மந்திரராஜா" என்ற அடைமொழியுடன் உச்சரிக்கப்படுகிறது. இந்த உபநிடதம் முழுவதும் மீண்டும் மீண்டும் வலியுறுத்தப்படும் முதன்மையான துதியாக "ஓம்" என்ற மந்திரம் உள்ளது. நரிசிம்ம மந்திரம் மற்றும் தொடர்புடைய துதிகளைப் பற்றியும் உரை விவாதிக்கிறது.

இந்த உரை நரசிம்ம-தபனி உபநிஷத் மற்றும் நரிசிம்மதபனோபனிஷத் (    ) என்றும் குறிப்பிடப்படுகிறது. )

காலம் 
நரசிம்ம-தபனி உபநிடத உரை இயற்றப்பட்ட காலம் பற்றி தெளிவாக இல்லை. பதஞ்சலி முனிவரின் சீடர்களில் ஒருவரான கௌடபாதர் இதைப் பற்றிக் குறிப்பிட்டுள்ளார்.

உள்ளடக்கம் 
உபநிடதத்தின் ஆரம்பப் பாடல்கள் தேவர்கள், இந்திரன், சூரியன் மற்றும் கருடன் ஆகியோரை தீமைகளை அழிப்பவர்களாகவும், ஆசீர்வாதத்தை அளிப்பவர்களாகவும் கூறுகிறது. வாழ்நாளை அனுபவிக்க இவர்களை வணஙக வேண்டும் எனவும் கூறுகிறது. மேலும், பிருகஸ்பதியை பிரார்த்தனை செய்வதால் ஆரோக்கியம், செழிப்பு மற்றும் அமைதியை வழங்குவார் என்றும் கூறுகிறாது. பிரார்த்தனை அல்லது பக்தியின் தெய்வமான பிருகஸ்பதி, ஆரோக்கியம், செழிப்பு மற்றும் அமைதியை வழங்குவதாகவும் கூறுகிறது.

சான்றுகள்

உசாத்துணை 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
பாசிர் பூத்தே

பாசிர் பூத்தே (மலாய் மொழி: Pasir Puteh; ஆங்கிலம்: Pasir Puteh ; சீனம்: 巴西富地; ஜாவி: ڤباسير بوتيه) என்பது மலேசியா, கிளாந்தான், பாசீர் பூத்தே மாவட்டத்தில் உள்ள ஒரு நகரம். பாசிர் பூத்தே எனும் பெயரில் ஒரு மாவட்டமும் உள்ளது. நாடாளுமன்றத் தொகுதியின் பெயரும் பாசிர் பூத்தே. 

கிளாந்தான் மாநிலத் தலைநகர் கோத்தா பாருவின் தெற்கே சுமார் 30 கி.மீ. தொலைவில் செமாராக் ஆற்றின் (Semerak River) கரையில் பாசிர் பூத்தே நகரம் அமைந்துள்ளது. அதே சமயத்தில் பாசீர் பூத்தே மாவட்டம் திராங்கானு மாநிலத்தின் தென்கிழக்கில் எல்லையாக உள்ளது.

வரலாறு

இந்த இடம் பாசிர் பூத்தே என்று அழைக்கப் படுவதற்கு முன்பு, பங்காலான் லிம்போங்கான் (Pangkalan Limbungan) என்று அழைக்கப்பட்டது. கிளாந்தான் மாநிலத்தின் நான்காம் சுல்தான் முகம்மது (Sultan Muhammad IV) இங்கு வருகை தந்த பிறகு, பாசிர் பூத்தே நகரம் அதன் பெயரைப் பெற்றது. 

செமாராக் ஆற்றின் கரையோரங்களில் பளபளக்கும் வெண்மணலைப் பார்த்து சுல்தான் முகம்மது ஈர்க்கப் பட்டார். 1911-ஆம் ஆண்டில், சுல்தான் இந்த இடத்தின் பெயரை பாசிர் பூத்தே (Pasir Puteh) என்று அறிவித்தார். பாசிர் பூத்தே என்பது ஒரு மலாய்ச் சொல். வெள்ளை மணல் என்று பொருள்.

மேற்கோள்கள்

கிளாந்தான்
கிளாந்தான் நகரங்கள்
மலேசிய நகரங்கள்‎
டாக்டர் பீம்ராவ் அம்பேத்கர் பல்கலைக்கழகம்

டாக்டர் பீம்ராவ் அம்பேத்கர் பல்கலைக்கழகம் (Dr. Bhimrao Ambedkar University) என்பது முன்பு ஆக்ரா பல்கலைக்கழகம் என அறியப்பட்டது. இது இந்தியாவின் உத்தரப் பிரதேச மாநிலம் ஆக்ராவில் அமைந்துள்ள ஒரு தன்னாட்சி தகுதிப் பெற்ற பல்கலைக்கழகம் ஆகும். இந்திய அறிஞரும், சமூக சீர்திருத்தவாதியும், இந்திய அரசியலமைப்பின் சிற்பியுமான பீம்ராவ் அம்பேத்கர் நினைவாக ஆக்ரா பல்கலைகழகத்திற்கு பெயரிடப்பட்டது.

பொறியியல் தொழில்நுட்ப நிறுவனம் 
பொறியியல் தொழில்நுட்ப நிறுவன, காந்தாரி, ஆக்ரா ஆக்ரா நகரில் உள்ள கந்தாரி வளாகத்தில் அமைந்துள்ளது. இந்நிறுவனம் 1998-ல் நிறுவப்பட்டது. இது பல்கலைக்கழகத்தின் கீழ் செயல்படும் பொறியியல் நிறுவனமாகும்.

சமூக அறிவியல் நிறுவனம் 
சமூக அறிவியல் நிறுவனம், ஆக்ரா பல்கலைக்கழக பாலிவால் வளாகத்தில் அமைந்துள்ளது.

குறிப்பிடத்தக்க முன்னாள் மாணவர்கள் 

 சரண் சிங், இந்தியாவின் முன்னாள் பிரதமர்
 அடல் பிகாரி வாஜ்பாய், இந்தியாவின் முன்னாள் பிரதமர்
 முலாயம் சிங் யாதவ், முன்னாள் முதல்வர், உத்தரப்பிரதேசம்
 சந்தோஷ் குமார் கங்வார், தலைவர், பொது நிறுவனங்களுக்கான குழு
 துரோணம்ராஜு கிருஷ்ணராவ், மரபியல் நிபுணர்
 கணேஷ் பிரசாத் பாண்டே, கரிம வேதியியலாளர், சாந்தி ஸ்வரூப் பட்நாகர் பரிசு பெற்றவர்
 இருதயா பிகாரி மாத்தூர், இயற்பியல் வேதியியலாளர், சாந்தி ஸ்வரூப் பட்நாகர் பரிசு பெற்றவர் 
 ஹிருத்யநாத் குன்ஸ்ரு, சுதந்திரப் போராட்ட வீரர், பாரத சாரண சாரணியர் இயக்கத்தின் முதல் தேசிய ஆணையர் மற்றும் குழந்தைகள் திரைப்பட சங்கத்தின் முதல் தலைவர்.
 ஜாவேத் அக்ரேவாலா, மூலக்கூறு உயிரியலாளர், சாந்தி ஸ்வரூப் பட்நாகர் பரிசு பெற்றவர்
 மணபுரத்து வர்கீஸ் ஜார்ஜ், ஒளி வேதியியலாளர், சாந்தி ஸ்வரூப் பட்நாகர் பரிசு பெற்றவர்
 ஓம் தத் குலாட்டி, மருந்தியல் நிபுணர், சாந்தி ஸ்வரூப் பட்நாகர் மற்றும் BC ராய் பரிசு பெற்றவர்
 சியாம் சுந்தர் கபூர், அணு இயற்பியலாளர், சாந்தி ஸ்வரூப் பட்நாகர் பரிசு பெற்றவர்
 வீரேந்திர சிங், தத்துவார்த்த இயற்பியலாளர், சாந்தி ஸ்வரூப் பட்நாகர் பரிசு பெற்றவர்
 ஒய். டி. சர்மா, மூலக்கூறு உயிரியலாளர், சாந்தி ஸ்வரூப் பட்நாகர் பரிசு பெற்றவர் 
 கோபால் கிருஷ்ணா, வானொலி வானியலாளர், சாந்தி ஸ்வரூப் பட்நாகர் பரிசு பெற்றவர்
 ராஜேந்திர யாதவ், இந்தி இலக்கிய இயக்கத்தின் முன்னோடி
 அஜீஸ் குரேஷி, முன்னாள் கவர்னர்
 ஷபிகுர் ரஹ்மான் பார்க், எம்.பி (உத்தர பிரதேசம்)
 ராமகாந்த் யாதவ், உத்தரப் பிரதேச மருத்துவ அறிவியல் பல்கலைக்கழகத்தின் முன்னாள் துணைவேந்தர்
 தேவ் ஸ்வரூப், டாக்டர் பீம்ராவ் அம்பேத்கர் சட்டப் பல்கலைக்கழகத்தின் துணைவேந்தர்
 ராம் கோபால் யாதவ், மாநிலங்களவை உறுப்பினர்
 தாத்ரி சரண் மாத்தூர், ஐசிஎஸ் மற்றும் அலகாபாத் உயர் நீதிமன்றத்தின் தலைமை நீதிபதி
 தேவேந்திர சிங் யாதவ், முன்னாள் நாடாளுமன்ற உறுப்பினர்
 அஜித் தோவல், தற்போதைய இந்தியப் பிரதமரின் தேசிய பாதுகாப்பு ஆலோசகர்
 ஹெச்என் குன்ஸ்ரு, இந்திய சுதந்திரப் போராட்ட வீரர்
 ராஜ் பப்பர், இந்திய திரைப்பட நடிகர் மற்றும் அரசியல்வாதி
 இப்னு-இ-சபி, உருது மொழி நாவலாசிரியர், ஜசூசி துனியா தொடரின் ஆசிரியர்.
 நரிந்தர் சிங் கபானி, 'ஒளியிழையின்  தந்தை' என்று அழைக்கப்படும் இயற்பியலாளர் மற்றும் பத்ம விபூசண் விருது பெற்றவர்
 அலகாபாத் உயர்நீதிமன்ற முன்னாள் நீதிபதி ரேகா தீட்சித்

மேற்கோள்கள்

வெளி இணைப்புகள் 
 
இந்திய பல்கலைக்கழகங்கள்
உத்தரப் பிரதேசப் பல்கலைக்கழகங்கள்
ஆக்ரா மாவட்டம்
மின்சாரத் தொடருந்து உந்துப் பொறி தொழிற்சாலை, மாதேபுரா

பீகார் மாநிலம் மாதேபுராவில் செயல்படும் மின்சார ரயில் என்ஜின் தொழிற்சாலையானது பிரான்ஸ் நாட்டை சேர்ந்த ஆல்ஸ்டாம் நிறுவனமும், இந்திய ரயில்வே நிறுவனமும் கூட்டாக துவங்கியிருக்கும் தொழிற்சாலையாகும். மணிக்கு 120 கிலோமீட்டர் வேகத்தில் செல்லக்கூடிய 12,000 குதிரை திறன் கொண்ட மின்சார ரயில் என்ஜின்களை (WAP-12) தயாரிப்பதே இந்த தொழிற்சாலையின் பிரதான திட்டமாகும்.

அக்டோபர் 11, 2017 தனது உற்பத்தியை துவங்கிய இந்த தொழிற்சாலையில் தயாரிக்கப்பட்ட முதல் ரயிலை பிரதமர் நரேந்திர மோடி 10 ஏப்ரல் 2018 அன்று நாட்டுக்கு அர்ப்பணித்தார். 

தனது 50வது ரயில் என்ஜினை டிசம்பர் 2020 ஆம் ஆண்டிலும்  மற்றும் 100 வது ரயில் என்ஜினை மே 2021 ஆம் ஆண்டிலும்  தயாரித்தது. இந்திய ரயில்வேயுடன் செய்துகொண்ட ஒப்பந்தப்படி 11 ஆண்டுகளில் 800 அதிவேக WAP-12 என்ஜின்களை தயாரித்து வழங்குவதே இத்தொழிற்சாலையின் இலக்காகும்.

மேற்கோள்கள் 

மதேபுரா மாவட்டம்
2015-இல் உருவாக்கப்பட்ட அமைப்புகள்
உந்துப் பொறிகள்
கொல்லம் போர்த்துகீசியக் கல்லறை

கொல்லம் போர்த்துகீசிய கல்லறை (Portuguese Cemetery, Kollam) இந்தியாவின் கொல்லம் நகரில் உள்ள தங்கசேரியில் அமைந்துள்ளது. போர்த்துகீசியர்களின்  படையெடுப்பின் ஒரு பகுதியாக 1519 ஆம் ஆண்டில்  இது கட்டப்பட்டது.. டச்சுக்காரர்களின் படையெடுப்பிற்குப் பிறகு, இது டச்சு கல்லறையாக மாறியது. தங்கசேரி கலங்கரை விளக்கத்திற்கும்  இக்கல்லறைக்கும் இடையே உள்ள ஒரு சிறிய கால்வாயான பக்கிங்காம் கால்வாய் போர்த்துகீசிய கல்லறைக்கு மிக அருகில் அமைந்துள்ளது. தங்கசேரி கடற்கொள்ளையர்கள் என்று அழைக்கப்படும் கடற்கொள்ளையர்களின் குழு ஒன்று முன்பு கல்லறையில் வசித்து வந்தது. புனித தாமசு கோட்டை மற்றும் போர்த்துகீசிய கல்லறையின் எச்சங்கள் தங்கசேரியில் இன்னும் உள்ளன.

வரலாறு 
கொல்லம் நகரம் இந்தியாவின் மிகப் பழமையான போர்த்துகீசிய - டச்சு - ஆங்கில குடியேற்றங்களில் ஒரு பகுதியாகும். தங்கசேரியானது அவர்களின் செயல்பாட்டின் மையமாக இருந்தது. டாங்கி என்று பிரபலமாக அறியப்படும் தங்கநேரி போர்த்துகீசியர்கள், பிற ஐரோப்பியர்கள், அரேபியர்கள், சீனர்கள் மற்றும் யூதர்களின் முந்தைய வர்த்தக புறக்காவல் நிலையமாக இருந்தது.

இந்த தளம் 1920 முதல் இந்திய தொல்லியல் துறையின் கட்டுப்பாட்டில் உள்ள ஒரு மையமாக பாதுகாக்கப்பட்ட நினைவுச்சின்னமாகும். அதிகாரிகள் இந்த எச்சங்களை சரியாகப் பாதுகாக்கவில்லை என்றும், இந்த பாரம்பரிய தளத்தில் சில அடுக்குமாடி கட்டுமானங்கள் ஏற்கனவே தொடங்கப்பட்டுள்ளன என்றும் சில உறுதிப்படுத்தப்படாத செய்திகள் உள்ளன.

அமைவிடம் 
தங்கசேரியில் உள்ள பழங்கால குடியிருப்பு மற்றும் கலங்கரை விளக்கத்திற்கு மிக அருகில் கல்லறை உள்ளது. இந்த பாரம்பரிய தளத்திற்கு மிக அருகில் கொல்லம் துறைமுகம் உள்ளது. கொல்லம் நகரம் இக்கல்லறையிலிருந்து சுமார் 3 கிமீ தொலைவில் உள்ளது.

மேற்கோள்கள் 

கொல்லத்திலுள்ள சுற்றுலாத் தலங்கள்
ஊரும் உறவும்

ஊரும் உறவும் (Oorum Uravum) 1982 இல் வெளிவந்த இந்திய தமிழ்த் திரைப்படமாகும். மேஜர் சுந்தரராஜன்  இயக்கியிருந்த இத்திரைப்படத்தை புஷ்பாராஜன் தயாரித்திருந்தார். இப்படத்தில் சிவாஜி கணேசன், கே. ஆர். விஜயா, தேங்காய் சீனிவாசன் ஏ. வி. எம். ராஜன் ஆகியோர் நடித்திருந்தனர். இப்படம் தெலுங்கு மொழியில் ஊருக்கிச்சின மாட்ட என்ற பெயரில் வெளியானது.

நடிகர்கள் 
 சிவாஜி கணேசன்
 கே. ஆர். விஜயா
 ஏ. வி. எம். ராஜன்
 தேங்காய் சீனிவாசன்
 நிழல்கள் ரவி
 மேஜர் சுந்தரராஜன்
 ஒய். ஜி. மகேந்திரன்
 இரவி

பாடல்கள் 
இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, புலமைப்பித்தன், வைரமுத்து ஆகியோர் எழுதியிருந்தனர். 
"புல்லாங்குழல்" – எஸ். பி. பாலசுப்பிரமணியம், வாணி ஜெயராம்
"ஊரே வாழ்த்துரைக்க" – டி. எம். சௌந்தரராஜன், பி. சுசீலா
"கன்னிப் பெண்" – மலேசியா வாசுதேவன், எஸ். பி. சைலஜா
 அட எதையோ நினச்சேன்- டி. எம். சௌந்தரராஜன்

மேற்கோள்கள்

வெளி இணைப்புகள் 
 

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
கே. ஆர். விஜயா நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
நிழல்கள் ரவி நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
பட்டாலிக்

பட்டாலிக் (Batalik),  இந்தியாவின் வடக்கில் அமைந்த லடாக் ஒன்றியப் பகுதியின் கார்கில் மாவட்டம், கார்கில் வருவாய் வட்டத்தில் மலைகள் சூழ்ந்த  சிற்றூர் ஆகும். இது பாகிஸ்தான் ஆக்கிரமிப்பு பிரதேசமான கில்கித்-பஸ்டிஸ்தான் எல்லைப்பகுதியில் அமைந்த இராணுவ முக்கியத்துவம் வாய்ந்த ஊராகும். இது கார்கில், லே மற்றும் பல்திஸ்தான் பகுதிகளுக்கு மையத்தில் அமைந்த பட்டாலிக் ஊர் ஒரு இராணுவ கேந்திரம் ஆகும். 1999-ஆம் ஆண்டில் இப்பகுதியில் கார்கில் போர் நடைபெற்றது. பட்டாலிக் கார்கில் நகரத்திற்கு வடகிழக்கில் 55 கிலோ மீட்டர் தொலைவில் உள்ளது. பேரரசர் அலெக்சாந்தர் படைவீரர்களின் வழித்தோன்றல்களான பரோக்பா மக்கள் பட்டாலிக் பகுதியில் வாழ்வதாக கருதப்படுகிறது. பட்டாலிக் பகுதி மக்கள் திபெத்திய பௌத்தம், சியா இசுலாம் மற்றும் இந்து சமயங்களைப் பின்பற்றுகின்றனர்.

போக்குவரத்து

சாலை
தேசிய நெடுஞ்சாலை 1, பட்டாலிக்கை கார்கில், லே மற்றும் சிறீநகருடன் இணைக்கிறது.

இதனையும் காண்க
மனோஜ் குமார் பாண்டே - கார்கில் போர் வெற்றி வீரர்

மேற்கோள்கள்

கார்கில் மாவட்டம்
லடாக்கில் உள்ள ஊர்களும்  நகரங்களும்
எர்போர்டு நகர உரோகர்

எர்போர்டு நகர உரோகர் (Roger of Hereford) (அல்லது   உரோகரசு எர்போர் டென்சிசு,அல்லது   உரோகர் இன்பான்சு, அல்லது   உரோக புவேர்) எர்போர்டில்1178 முதல்1198 வரை முனைவாகச் செயல்பட்ட    ஓர் ஆங்கிலேய  வானியலாளரும் கணிய வல்லுனரும் இரசவாதியும் கணிதவியலாளரும் ஆவார்.

இவருடைய நாட்டினமோ பிறப்பிடமோ கல்விப் பெறுமதியோ தெரியவில்லை. . இவரதுமுதல் அல்லது தொடக்கநிலைப் பதிவு 1176 ஆம் ஆண்டு முதலில் எர்போர்டிலும் பின்னர் இலண்டனிலும் பேராயராக விளங்கிய கில்பெர்ட் போலியோத் ஆணைய ஆவணத்தில் இருந்து தெரிகிறது.பிந்த ஆணையம் கிறித்தவப்பண்டிகை அல்லது நல்ல /புனித நேரக் கணக்கீட்டுக்காக ஏற்படுத்தபட்டதாகும். இதற்காக உருவாக்கப்பட்ட நூற்குறிப்பில் எபிரேய, அரேபியப் புலமையைச் சுட்டிக் காட்டி கெர்லாந்து சம காலத்தில் பயன்படுத்திய நெரச் செந்தரக் குறைபாடுகளை உரோகர் வெளிப்படுத்தியுள்ளார்.

எர்போர்டுக்கும் இவருக்கும் உள்ள உறவு, எர்போர்டை நெட்டாங்காக வைத்துக் கொண்டு 1178 இல் தன் பட்டியலுக்கான கணக்கீடுகள் செய்வதில் இருந்து புலனாகிறது. எர்போர்டின் (1186 - 1198) பட்டயத்தில் இருந்து இவரும் உரோகர் இன்பான்சும் ஒருவராகவே கருத வாய்ப்புள்ளது.

உரோகரின் வானியல் நூலான Liber de Quatuor Partibus Judiciorum Astronomie  இறைமாந்து தெ மார்சேய்ல்சுவிடம் இருந்தும்  செவில்லி நகர யுவானும் கரிந்தியா நகர எர்மனும் மொழிபெயர்த்த அராபிய பாட நூல்களில் இருந்தும் தனது புலமையைப் பெற்றுள்ளது.

உரோகரின் வானியல் நூலான Liber de Quatuor Partibus Judiciorum Astronomie  இறைமாந்து தெ மார்சேய்ல்சுவிடம் இருந்தும்  செவில்லி நகர யுவானும் கரிந்தியா நகர எர்மனும் மொழிபெயர்த்த அராபிய பாட நூல்களில் இருந்தும் தனது புலமையைப் பெற்றுள்ளது.

உரோகர் நடுவுநிலை கணியவியல் எனும் கணிய நூலையும் எழுதியுள்ளார். இதில் பலவகை கணிய நுட்பங்கள் அடங்கியுள்ளன. அவற்றில் வினவல் தேர், நிகழ்வுதேர் கணியக் கருத்துகளும் வினவுபவரின் உள்நோக்கம் கணிக்கும் முறைகளும் அடங்கும்.  இதன் எழுத்துப்படியை 1991 இல் நிகோலசு வைட்டு பகுத்தாய்வு செய்து, இந்நூலில் உள்ள கணியக்குறிப்பு(சாதகம்) எலியனார் அக்குவிதைனின் சாதகமாகும் எனக் குறிப்பிடுகிறார்.

நடுவுநிலை கணியவியல்y நூலின் 22 எழுத்துப்படிகளும் தன் முனைவர் பட்டா ஆய்வுக்கு இலைசெசுட்டர் பல்கலைக்கழகத்தில் கிறிசு மிட்செல் விரிவாக ஆய்வு மேர்கொண்டார்.

இதை மொழிபெயர்த்தA சாரசுகில் நகர ஆல்பிரெடு அதை உரோகருக்குக் கனிக்கை ஆக்கியுள்ளார்.  உரோகர் தன் புதியமுறை கணியக் குறிப்புகளுக்காகப் பெயர்பெற்றவர் ஆவார்.

பாத் நகர அதேலார்தின் புலமையையும் பண்டைய வல்லுனரின் வழிமுறைகளையும் பரப்பியதில் தானதூரோகரின் தனிச்சிறப்பு அடங்கியுள்ளது. இவரில்  உரோகரின் கடைசி காலத்தில் எர்போர்டில் தன் வீட்டில் இருக்க இடந்தந்த  இராபெர்ட்டு கிராசெட்டெசுட்டே அடங்குவார்.

மேற்கோள்கள்

உசாத்துணைகள்
  
 https://archive.org/details/herefordiapoem00jame/page/n11/mode/2up?q=%22roger+of+hereford%22
 https://archive.org/details/historyofmagicex02thor/page/170/mode/2up?q=%22roger+of+hereford%22
 
 

12-ஆம் நூற்றாண்டு மக்கள்
ஆங்கிலேய வானியலாளர்கள்
ஆங்கிலேயக் கணிதவியலாளர்கள்
சரவாக் பிரதமர்

சரவாக் பிரதமர் (மலாய்: Premier Sarawak; ஆங்கிலம்: Premier of Sarawak; சீனம்: 砂拉越州长) என்பது மலேசியா, சரவாக் மாநிலத்தின் அரசாங்கத் தலைவரைக் குறிப்பதாகும். யாங் டி பெர்துவா சரவாக் என்று அழைக்கப்படும் மாநில ஆளுநரால் சரவாக் பிரதமர் நியமிக்கப் படுகிறார்.

சரவாக் மாநில சட்டமன்றத்தில் பெரும்பான்மையைப் பெற்ற ஓர் அரசியல் கட்சி அல்லது ஓர் அரசியல் கூட்டணியின் தலைவராகவும் சரவாக் பிரதமர் பொறுப்பு வகிக்கிறார்.

பொது

சரவாக் பிரதமர் எனும் இந்தப் புதிய பதவிக்கு முன்பு, அந்தப் பதவி  சரவாக் முதல்வர் என்று அழைக்கப்பட்டது. 2022 பிப்ரவரி 15-ஆம் தேதி சரவாக் மாநில அரசியலமைப்பில் ஒரு திருத்தம் செய்யப்பட்டது. அதன்படி சரவாக் முதல்வர் எனும் பதவி; "பிரதமர்" பதவி என்று மறுபெயரிடப் பட்டது. அரசியலமைப்புத் திருத்தம் அரசிதழில் வெளியிடப்பட்டு 2022 மார்ச் 1 முதல் நடைமுறைக்கு வந்தது.

சரவாக் மாநிலத்தின் தற்போதைய பிரதமர் அபாங் ஜொகாரி ஒப்பேங் (Abang Abdul Rahman Johari Abang Openg) ஆவார். இவர் 2017 சனவரி 13-ஆம் தேதி சரவாக் மாநிலத்தின் முதலமைச்சராக (மந்திரி பெசார்) பதவியேற்றார். தற்சமயம் சரவாக் பிரதமர் என்று அழைக்கப் படுகிறார்.

வரலாறு

1963-ஆம் ஆண்டு சூலை 22-ஆம் தேதி சரவாக்கிற்கு சுயாட்சி வழங்கப்பட்டது. அப்போது தான் சரவாக்கின் முதலமைச்சர் (Chief Minister of Sarawak) பதவி உருவாக்கப்பட்டது. அந்த வகையில் சரவாக்கின் முதலமைச்சர் பதவியை முதன்முதலாக வகித்தவர் இஸ்டீபன் காலோங் நிங்கான் (Stephen Kalong Ningkan). சரவாக் வரலாற்றில் முக்கியமானவர் என இன்றும் அறியப் படுகிறார்.

2022 பிப்ரவரி மாதம் சரவாக்கின் முதலமைச்சர் பதவியை பிரதமர் பதவியாக மாற்ற வேண்டும் எனும் தீர்மானம் கொண்டு வரப்பட்டது. 1963-ஆம் ஆண்டு கையெழுத்தான மலேசிய ஒப்பந்தத்தின் (1963 Malaysia Agreement) (MA63) கீழ் சரவாக்கின் உரிமைகளை மீட்பதற்கான முயற்சியாகக் கருதப்பட்டது.

மலேசிய ஒப்பந்தம் 1963

மலாக்கா; பினாங்கு மாநிலங்களிலும் அந்த மாநிலங்களை வழிநடத்த முதலமைச்சர்கள் உள்ளனர். அந்த முதலமைச்சர்களுடன் சரவாக் முதலமைச்சரை ஒப்பீடு செய்வதைத் தவிர்ப்பதற்காக சரவாக் பிரதமர் பதவி முன்மொழியப்பட்டது.

மலேசியா கூட்டமைப்பு உருவாக்கப்பட்ட போது மலேசிய ஒப்பந்தத்தில் கையெழுத்திட்ட ஐக்கிய இராச்சியம்; சிங்கப்பூர்; மலாயா கூட்டமைப்பு; சபா ஆகியவற்றுடன் சரவாக் இராச்சியமும் கையெழுத்திட்டது. 2022 பிப்ரவரி 15-ஆம் தேதி, "சரவாக் முதல்வர்" எனும் பதவி; "சரவாக் பிரதமர்" பதவி என்று மாற்றம் செய்யப் பட்டது.

அபாங் ஜொகாரி ஒப்பேங்

சரவாக் பிரதமர் என்பதற்கான சட்டத் திருத்தம் 2022 மார்ச் 1-ஆம் தேதி அரசிதழில் வெளியிடப் பட்டது. ஏற்கனவே சரவாக் மாநிலத்தின் முதலமைச்சராகப் பதவி வகித்து வந்த அபாங் ஜொகாரி ஒப்பேங் என்பவர் சரவாக் பிரதமர் பதவியை ஏற்றுக் கொண்டார். இவர் சரவாக்கின் 6-ஆவது முதலமைச்சரும் கடைசி முதலமைச்சரும் ஆவார்.

சரவாக் முதலமைச்சர்கள் பட்டியல் 

1963-ஆம் ஆண்டு தொடங்கி 2022-ஆம் ஆண்டு வரையிலான சரவாக் மாநிலத்தின் முதலமைச்சர்களின் பட்டியல் பின்வருமாறு:

சரவாக் பிரதமர்கள் 
2022-ஆம் ஆண்டு தொடங்கி தற்போது வரையிலான சரவாக் மாநிலத்தின் பிரதமர்களின் பட்டியல் பின்வருமாறு:

மேலும் காண்க
 சரவாக் மாநில சட்டமன்றம்

வெளி இணைப்புகள்
 Constitution of the State of Sarawak
 சரவாக் அரச இணையத்தளம்

மேற்கோள்

மலேசிய அரசியல்வாதிகள்‎
 
சரவாக் அரசியல்வாதிகள்‎
சந்திர பானு குப்தா

சந்திர பானு குப்தா (Chandra Bhanu Gupta) இந்தியாவின் உத்தரப்பிரதேச மாநில முதல்வராக மூன்று முறை பணியாற்றியுள்ளார். 1902 ஆம் ஆன்டு சூலை மாதம் 14 ஆம் நாளன்று இவர் பிறந்தார். 1970 ஆம் ஆண்டுகளில் இந்திய தேசிய காங்கிரசு மற்றும் ஜனதா கட்சியின் உறுப்பினராக இருந்தார். 1980 ஆம் ஆண்டு மார்ச்சு மாதம் பதினோராம் நாளன்று இவர் இறந்தார்.

ஆரம்ப கால வாழ்க்கை 
அவர் 1902 ஆம் ஆண்டு அலிகார் மாவட்டத்தில் உள்ள அட்ரௌலி நகரத்தில் குப்தா பிறந்தார். 17 வயதில் இந்திய சுதந்திர இயக்கத்தில் சேர்ந்தார். ரௌலட் எதிர்ப்பு மசோதா சீதாபூரில் நடந்த ஆர்ப்பாட்டங்களில் பங்கேற்றார். 1929 ஆம் ஆண்டில் காங்கிரசு கட்சியின் லக்னோ நகரத் தலைவராக தேர்ந்தெடுக்கப்பட்டார்.

சமூக பங்களிப்பு 
லக்னோவில் பல்வேறு கல்வி, சமூக நலன் மற்றும் கலாச்சார மையங்களை நிறுவிய மோதிலால் நேரு நினைவு சங்கத்தின் முக்கிய சக்தியாக குப்தா இருந்தார். இதில் ரவீந்திரலயா, குழந்தைகள் அருங்காட்சியகம், பால் வித்யா மந்திர், லக்னோ ஆச்சார்யா நரேந்திர தேவ் விடுதி, ஓமியோபதி மருத்துவமனை, பல பட்டப் ஒஅடிப்பு கல்லூரிகள் மற்றும் லக்னோவில் உள்ள பொது நூலகம் ஆகியவை இப்பட்டியலில் அடங்கும். நிர்மல் சந்திர சதுர்வேதியிடம் தீவிரமாக ஆலோசனை பெற்று, நகரின் சமூக, கலாச்சார மற்றும் கல்வி வளர்ச்சிக்காக பல திட்டங்களை இவர் அறிமுகப்படுத்தினார்.

தேர்தல் அரசியல் 
சந்திர பானு குப்தா 1952 ஆம் ஆண்டில் லக்னோ நகர கிழக்கில் இருந்து உ.பி சட்டமன்றத் தேர்தலில் தனது எதிராகப் போட்டியிட்ட ஜனசங்கப் போட்டியாளரைத் தோற்கடித்து வெற்றி பெற்றார். ஆனால் 1957 இல் அதே தொகுதியில் பொதுவுடமைக் கட்சியின் திரிலோகி சிங்கிடம் தோற்றார். பின்னர் அந்த சட்டமன்றத்தின் ஐந்தாண்டு கால ஆட்சியின் போதே இவர் முதலமைச்சரானார். இடைத்தேர்தலில் போட்டியிட்டு இவர் வெற்றி பெற்றிருக்கலாம் அல்லது எம்எல்சி ஆகியிருக்கலாம். ஆனால் 1962 இல் ராணிகேத் தெற்கு தொகுதியில் இருந்து எம்எல்ஏ ஆனார். 1967 மற்றும் 1969 தேர்தல்களில், இவர் ராணிகேட் சட்டமன்ற தொகுதியில் இருந்து தேர்ந்தெடுக்கப்பட்டார். 1970 ஆம் ஆண்டில், இந்திய தேசிய காங்கிரசு உறுப்பினராக இருந்த திரிபுவன் நாராயண் சிங்கின் உத்தரப் பிரதேசத்தின் முதல்வராக பதவியேற்கும் அவர் முயற்சியை ஆதரித்தார், ஆனால் அரசாங்கம் நீண்ட காலம் நீடிக்கவில்லை.

மேற்கோள்கள்

வெளி இணைப்புகள் 

இந்திய அரசியல்வாதிகள்
1902 பிறப்புகள்
1980 இறப்புகள்
உத்தரப் பிரதேச அரசியல்வாதிகள்
இந்தியப் புத்தாண்டு நாட்கள்

இந்தியப் புத்தாண்டு நாட்கள் (Indian New Year's days) என்பது இந்தியாவின் பல்வேறு பகுதிகளில் புத்தாண்டு தினமாக ஆண்டு முழுவதும் பல நாட்கள் கொண்டாடப்படுகின்றன. சந்திர நாட்காட்டி பின்பற்றப்படுகிறதா அல்லது சூரிய நாட்காட்டியைப் பொறுத்து இந்நாட்கள் தீர்மானிக்கப்படுகிறது. சூரிய நாட்காட்டியைப் பின்பற்றும் பகுதிகளில் இந்நாட்கள் வங்கதேசத்தில் பைசாகிலும், அசாமில் ரோங்காலி பிஹு, தமிழ்நாட்டில் சித்திரையிலும், கேரளாவில் விஷு, ஒடிசாவில் பான சங்கராந்தி அல்லது ஒடியா நபபர்சா மற்றும் வங்காளத்தில் பொய்லா போயிஷாக் என நாட்காட்டி மாதத்தில் வருகிறது (அதாவது, வைகாசி). பொதுவாக, இந்த நாள் ஏப்ரல் மாதம் 14 அல்லது 15 தேதிகளில் வருகிறது. சந்திர நாட்காட்டியைப் பின்பற்றுபவர்கள் சித்திரை மாதத்தை (மார்ச் -ஏப்ரல் உடன் தொடர்புடையது) ஆண்டின் முதல் மாதமாகக் கருதுகின்றனர். எனவே உகாதியானது ஆந்திரப் பிரதேசம், தெலங்காணா, கர்நாடகாவிலும் குடீ பாடவாவில்  மகாராட்டிராவிலும் கொண்டாடப்படுகிறது. இதேபோல், இந்தியாவில் சில பிராந்தியங்கள் தொடர்ச்சியான சங்கராந்திகளுக்கு இடைப்பட்ட காலத்தை ஒரு மாதமாகக் கருதுகின்றன. மேலும் சிலர் தொடர்ச்சியான பூர்ணிமாவுக்கு இடைப்பட்ட காலத்தை ஒரு மாதமாகக் கருதுகின்றனர். குஜராத்தில் தீபாவளிக்கு மறுநாள் புத்தாண்டு கொண்டாடப்படுகிறது. இந்து நாட்காட்டியின்படி, இது இந்து மாதமான கார்த்திகையில் சுக்ல பக்ஷ பிரதிபதத்தில் வருகின்றது. சந்திர சுழற்சியை அடிப்படையாகக் கொண்ட இந்திய நாட்காட்டியின்படி, கார்த்திகை, ஆண்டின் முதல் மாதம் மற்றும் குசராத்தில் புத்தாண்டு கார்த்திக் (ஏகம்) முதல் பிரகாசமான நாளில் வருகிறது. இந்தியாவின் பிற பகுதிகளில், புத்தாண்டு கொண்டாட்டங்கள் வசந்த காலத்தில் தொடங்குகின்றன.

விளக்கம் 

 இந்து மதப் பண்டிகைகள் விக்ரம் நாட்காட்டி அடிப்படையாகக் கொண்டவை. வட இந்தியாவில் நடைமுறையில் உள்ள பூர்ணிமந்த மாதத் திட்டத்துடன் நின்றுவிடாமல், விக்ரம் சம்வத்தில் புத்தாண்டு சைத்ர சுக்ல பக்ஷத்தின் முதல் நாளிலிருந்து தொடங்குகிறது.
 குசராத்தில், தீபாவளியின் நான்காவது நாள் விக்ரம் சம்வத் நாட்காட்டி மாதமான கார்த்திகை மாதத்தின் முதல் நாளாகக் கொண்டாடப்படுகிறது.

நாட்காட்டி

மேலும் பார்க்கவும் 

 குசராத்தில் தீபாவளி
 இந்து காலக் கணிப்பு முறை
 இந்து நாட்காட்டி
 இந்தியத் தேசிய நாட்காட்டி

மேற்கோள்கள்

வெளி இணைப்புகள் 
 பிஹு திருவிழா 
 baisakhifestival.com இல் புத்தாண்டு
 சீரோபா
 நவ்ரே - காஷ்மீரில் புத்தாண்டு தினம்

இந்தியப் புத்தாண்டுகள்
மகாநாராயண உபநிடதம்

மகாநாராயண உபநிடதம்  ( Mahanarayana Upanishad) (  ) ஒரு பழங்கால சமஸ்கிருத நூலான இது இந்து சமயத்தின் சிறிய உபநிடதங்களில் ஒன்றாகும். இந்நூல் வைணவ உபநிடதமாக வகைப்படுத்தப்பட்டுள்ளது. 

உரை மூன்று முக்கிய பதிப்புகளில் கிடைக்கப் பெற்றுள்ளது.  64 அத்தியாயங்களைக் கொண்ட ஒரு பதிப்பு கிருஷ்ண யசுர் வேதத்துடன் பல தென்னிந்திய நூல்களில் இணைக்கப்பட்டுள்ளது. மேலும் தெலுங்குப் பதிப்பில் உள்ள அதே வாசகம் விரிவாக்கப்பட்ட வடிவத்தில் 80 அத்தியாயங்களுடன் அதே வேதத்துடன் இணைக்கப்பட்டுள்ளது. இரண்டாவது பதிப்பு அதர்வண வேதத்துடன் இணைக்கப்பட்டுள்ளது.  25 அத்தியாயங்களைக் கொண்டுள்ள இது திரிபத்விபூதியுடன் முன்னொட்டாக உள்ளது.  இந்த கையெழுத்துப் பிரதிகள் சில சமயங்களில் யாக்னிகி உபநிடதம் அல்லது திரிபத்-விபூதி-மகாநாராயண உபநிடதம் என்றும் பெயரிடப்படுகின்றன. சுவாமி விமலானந்தாவின் கூற்றுப்படி, யக்ஞாத்மா என்ற முனிவர் நாராயணனைப் போற்றும் வகையில் இருப்பதால் இது யாக்னிகி உபநிடதம் என்றும் அழைக்கப்படுகிறது. 

உபநிடதத்தின் தலைப்பு "பெரிய நாராயணன்" என்று பொருள்படுவதாக இருந்தபோதிலும்,  நாராயணன் மற்றும் உருத்திரன் இருவரையும் பெருமைப்படுத்துவது குறிப்பிடத்தக்கது. உபநிடதம் வேதாந்தக் கலைச்சொற்களைப் பயன்படுத்துகிறது.  மேலும் இருக்கு வேதம், தைத்திரீய பிராமணம், வாஜஸனேயி சம்ஹிதை மற்றும் முதன்மை உபநிடதங்களிலிருந்து ஏராளமான கருத்துகளைப் பயன்படுத்துகிறது. 

சந்தியாவந்தனம் செய்யும் போது , பிராணாயாமம், மந்திராசமனம், காயத்ரி ஆவாகனம், தேவதாநமஸ்காரம் மற்றும் காயத்ரி பிரஸ்தானம் ஆகியவற்றிற்குப் பயன்படுத்தப்படும் மந்திரங்கள் நேரடியாக மகாநாராயண உபநிடதத்திலிருந்து (80 அனுவாக்களைக் கொண்ட ஆந்திர மறுமலர்ச்சி) கிடைக்கபெற்றது.

உள்ளடக்கம் 
"எல்லையற்ற அண்ட நீரில்" ஒளியாகவும், பிரபஞ்சம் உருவாவதற்கு முன் இருந்த பிரம்மம் என்ற கொள்கையை விவரிக்கும் ஒரு வசனத்துடன், அண்டவியலுடன் உரை ஆரம்பிக்கிறது. இந்த உரை இயற்றப்பட்ட நேரத்தில் பிரம்மனின் மனோதத்துவக் கொள்கை நன்கு நிறுவப்பட்டதாக அதன் தொடக்க வசனங்களின் பாணி தெரிவிக்கிறது. அசையும் மற்றும் அசைவற்ற அனைத்து உயிரினங்களிலும் பிரம்மமும் ஓமில் என்ற பிரவண மந்திரமும் உள்ளது. இது உயர்ந்ததில் உயர்ந்தது, பெரியவற்றில் பெரியது,  இது சட்டம், இது உண்மை, இது பிராமணம் எனவும் கூறுகிறது.  உரை இந்த மனோதத்துவக் கொள்கையை நெருப்பு, வாயு, சூரியன் , சந்திரன், பிரஜாபதி, புருசன், உருத்திரன் மற்றும் நாராயணன் என்று அழைக்கிறது. அவர்கள் அனைவரும் பிரம்மத்தைத் தவிர வேறு யாரும் இல்லை எனக் கூருகிறாது. {{Sfn|Srinivasan|1997|p=115} கடவுள்கள் தோன்றுவதற்கு முன்பே இருந்ததாக வசனம் 10.19 கூறுகிறது.

இதனையும் பார்க்கவும் 

 அதர்வசிரசு உபநிடதம்
 மகா உபநிடதம்
 நாராயண உபநிடதம்
 நரிசிம்ம தபனிய உபநிடதம்

சான்றுகள்

உசாத்துணை 
 

 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
திரிபுர உபநிடதம்

திரிபுர உபநிடதம் ( Tripura Upanishad ) () என்பது இந்து சமயத்தின் இடைக்கால சிறிய உபநிடதமாகும்.  சமசுகிருதத்தில் இயற்றப்பட்ட இந்த உரை சாக்த உபநிடதமாக வகைப்படுத்தப்பட்டு இருக்கு வேதத்துடன் இணைக்கப்பட்டுள்ளது. இது, ஒரு உபநிடதமாக, இந்து சமயத்தின் தத்துவக் கருத்துக்களை முன்வைக்கும் வேதாந்த இலக்கியத் தொகுப்பின் ஒரு பகுதியாகும். 

உபநிடதம் திரிபுரசுந்தரி தேவியை பிரபஞ்சத்தின் இறுதி சக்தியாக வைக்கிறது.  அவள் பிரம்மா, விஷ்ணு மற்றும் சிவனுக்கும் மேலாக உயர்ந்த உணர்வு என்று விவரிக்கப்படுகிறாள்.  இந்த உரை சாக்த பாரம்பரியத்தின் முக்கியமான நூல்களில் ஒன்றாகும். மேலும் வேலை, வழிபாடு மற்றும் ஞானத்தின் மூன்று சாலைகளைக் குறிக்கும் திரிபுரம் (அதாவது "மூன்று நகரங்கள்") கோட்பாட்டிற்கு குறிப்பிடத்தக்கது. 

சாக்த தந்திரம் பற்றிய உரை மற்றும் ஆசிய வரலாற்று ஆய்வுகள் இயக்குநர் தக்ளஸ் புரூக்ஸ் இந்த உரையைப் பற்றி கூறும்போது  "நாம் காணக்கூடிய சாக்த தாந்த்ரீகத்தின் சாக்த தந்திர பாரம்பரியத்தில் உள்ள ஒவ்வொரு முக்கிய தலைப்பையும் இதன் 16 வசனங்களாக வடித்துள்ளது.  ஸ்ரீவித்யா யந்திரத்தை தியானத்திற்கான ஒரு வழிமுறையாக உரை வழங்குகிறது.  இந்த உரை சக்தி தந்திர பாரம்பரியத்தை வேத பண்புக்கூறாக இணைக்கிறது. இருப்பினும் இந்த இணைப்பு அறிஞர்களால் எதிர்க்கப்பட்டது.  

பல சாக்த உபநிடதங்களில் உள்ளதைப் போலவே, இந்த உரையிலும் உள்ள தத்துவங்கள், சாக்தாத்வைதவாதம் (அதாவது, மதமற்ற சக்தியின் பாதை) எனப்படும் இந்து தத்துவத்தின் சாங்கியம் மற்றும் அத்வைத வேதாந்தப் பள்ளிகளின் ஒத்திசைவு என்று இந்து மத அறினரான ஜூன் மெக்டேனியல் கூறுகிறார்.

உள்ளடக்கம் 

முக்கிய உரை 16 வசனங்களைக் கொண்டுள்ளது. இந்த எண் 16 தந்திர பாரம்பரியத்தில் குறிப்பிடத்தக்கது. மேலும் இது ஸ்ரீவித்யா பள்ளியின் மூல மந்திரம் அல்லது மூல மந்திரத்தின் பதினாறு பாடக் கட்டமைப்பை உருவாக்குகிறது. முக்கிய செய்தி அதன் 15 வசனங்களில் அடங்கியுள்ளது. அதில் பதினாறாவது வசனம் இணைக்கப்பட்டுள்ளது. யந்திரம் வடிவமைக்கப்பட்ட விதத்தைப் போலவே, பதினாறாவது எழுத்து அதன் முக்கிய பதினைந்து கூறுகளுடன் இணைக்கப்பட்டுள்ளது. இவ்வாறு உபநிடதத்தின் கட்டமைப்புக் கலை கூறுகள் ஸ்ரீவித்யா மந்திரத்தின் கட்டமைப்பை பிரதிபலிக்கின்றன.

இதனையும் பார்க்கவும் 
 அதர்வசிரசு உபநிடதம்
 தேவி உபநிடதம்
 மகாநாராயண உபநிடதம்

சான்றுகள்

உசாத்துணை

மேலும் படிக்க 

சமசுகிருத நூல்கள்
உபநிடதங்கள்
இந்து தத்துவ நூல்கள்
இந்து சமய நூல்கள்
டூசுன் மொழி

டூசுன் மொழி, (மலாய்: Bahasa Dusun; ஆங்கிலம்: Central Dusun அல்லது Dusun Language அல்லது Bunduliwan; டூசுன் மொழி: Boros Dusun); என்பது மலேசியா, சபா மாநிலத்தில் உள்ள டூசுன் மக்களின் (Dusun People) பேச்சு வழக்கினைச் சார்ந்த மொழியாகும். அத்துடன், இந்த மொழியைச் சபா மாநிலத்தைச் சேர்ந்த கடசான் மக்களும் (Kadazan People) பயன்படுத்துகின்றனர்.

இந்த பேச்சுவழக்கு, குரோக்கர் மலைத்தொடரின் (Crocker Range) புண்டு (Bundu) மற்றும் லிவான் (Liwan) பள்ளத்தாக்குகளில் உள்ள மக்களாலும் அதிகமாய்ப் பேசப்படுகின்றது. ரானாவ் (Ranau), தம்புனான் (Tambunan), கெனிங்காவ் (Keningau) மாவட்டங்கள்; புண்டு-லிவான் பள்ளத்தாக்குப் பகுதிகளில் உள்ளன.

சபாவின் பூர்வீக மக்களில் முதன்மை வகிப்பவர்கள் கடசான் மக்கள், டூசுன் மக்கள் ஆகும். இவர்களுக்கு அடுத்த நிலையில் பஜாவு மக்கள், மூருட் மக்கள் உள்ளனர்.

டூசுன் மொழி வரிவடிவம் 
டூசுன் மொழி 22 இலத்தீன் (Latin Alphabet) எழுத்துக்களைப் பயன்படுத்தி எழுதப்படுகிறது:

 A B D G H I K L M N O P R S T U V W Y Z

டூசுன் மொழி எழுத்துக்கள் "பிமாடோ" (Pimato) என்று அழைக்கப் படுகின்றன.

சொல்லகராதி

மேற்கோள்

வெளி இணைப்புகள்
 Kadazandusun Language Foundation
 Kadazandusun Online Vocabulary Sharing
 Numbers in Dusun (Dynamic)

மேலும் காண்க
குரோக்கர் தேசியப் பூங்கா

‎

மலேசிய மொழிகள்
இந்தோனேசிய மொழிகள்
சபா
18 படிகள்

18 படிகள் அல்லது 18 தத்துவங்கள் என்பது நாம் இறைநிலையை அடைய நம் வாழ்வில் உணர வேண்டிய யோக நிலைகளைக் குறிக்கும் வகையில், ஐயப்பன் கோயில்களில், 18 படிக்கட்டுகள் கொண்ட அமைப்பின் மூலம் நமக்கு உணர்த்தப்படும் தத்துவங்கள் ஆகும். அவை கீழே வருமாறு:

 பிறப்பு நிலையற்றது.
 சாங்கிய யோகம்.
 கர்ம யோகம்.
 ஞான யோகம்.
 சன்னியாசி யோகம்.
 தியான யோகம்.
 ஞான விஞ்ஞான யோகம்.
 அட்சர பிரம்ம யோகம்.
 ராஜவித்யா ராஜகுஹ்ய யோகம்.
 விபூதி யோகம்.
 விஸ்வரூப தரிசன யோகம்.
 பக்தி யோகம்.
 சேஷத்ர விபாக யோகம்.
 குணத்ரய விபாக யோகம்.
 புருஷோத்தம யோகம்.
 தைவாசுரஸம்பத் விபாக யோகம்.
 ச்ராத்தாதரய விபாக யோகம்.
 மோட்ச சன்னியாச யோகம்.

மேற்கோள்கள் 

இந்து மெய்யியல் கருத்துருக்கள்
கேரளோற்சவம்

கேரளோற்சவம் (Keralotsavam) என்பது இந்திய மாநிலமான கேரளாவின் தேசிய இளைஞர் விழாவாகும். கேரள மாநில இளைஞர் நல வாரியத்தால் இது ஒருங்கிணைக்கப்படுகிறது. கேரள அரசால் ஏற்பாடு செய்யப்படும் இந்த நிகழ்வு பெரும்பாலும் நவம்பரில் தொடங்கி டிசம்பர் மாதத்தில் முடிவடையும். கடைசியாக இக்கேரளத் திருவிழா 2021 நவம்பர் 25, அன்று தொடங்கி சனவரி 1, 2022 அன்று முடிவடைந்தது. கோவிட் -19 பெருந்தொற்று காரணமாக, 2021 ஆம் ஆண்டிற்கான கலைப் போட்டிகளை மட்டும் இணையத்தில் நிகநேரம் வழியாக நடத்த வாரியம் முடிவு செய்தது. காணொளிகளைப் பதிவேற்றி அவற்றை நிகழ்நேரத்தில்  மதிப்பீடு செய்வதன் மூலம் இவ்விழாவை நடத்துவதற்காக திட்டமிடப்பட்டது. இந்தியாவில் முதன்முறையாக இதுபோன்ற ஒரு நிகழ்விற்காக கிளிவோக் தனியார் நிறுவனம் ஒரு குறிப்பிட்ட காலத்தில் மிகத் துல்லியமாக நடைமுறைப்படுத்தியது.

விழா 
கேரளத் திருவிழா என்பது அடிப்படையில் கலை மற்றும் விளையாட்டு என இரண்டு முக்கிய வகைப் போட்டிகளைக் கொண்டதாகும்.  இதில் துடுப்பாட்டம்  மற்றும் கால்பந்து உள்ளிட்ட கலைநிகழ்ச்சிகள், படைப்பாற்றல் கலைகள் மற்றும் விளையாட்டு போட்டிகள் நடைபெறும். இந்த நிகழ்வு கேரள உள்ளாட்சி அளவில் தொடங்கி தேசிய இளைஞர் விழாவின் ஒரு பகுதியாக தேசிய அளவில் நடைபெறுகிறது.

மேற்கோள்கள் 

கேரள விழாக்கள்
கேரள கர்சகன்

கேரளா கர்சகன் (Kerala Karshakan) என்பது இந்தியாவின் கேரள அரசாங்க  பண்ணை தகவல் பணியகம் வெளியிட்ட ஒரு மாதாந்திர பண்ணை இதழ் ஆகும்.  இவ்விதழ் 1954 ஆம் ஆண்டில்  தொடங்கப்பட்டது. இந்திய வேளாண் ஆராய்ச்சிக் குழுமம் வெளியிட்ட இந்திய விவசாயம் என்ற இதழிற்குப் பிறகு கேரளா கர்சகன் இந்தியாவின் இரண்டாவது பழமையான பண்ணை இதழ் ஆகும்.   கேரள மாநிலத்தின் முன்னாள் வேளாண் இயக்குநராகவும், கேரளாவின் பண்ணை தகவல் பணியகத்தின் முதல் முதன்மை தகவல் அதிகாரியாகவும் இருந்த ஆர். ஆலி இதழின் முழுநேர ஆசிரியராகப் பணியாற்றினார்.

2013 ஆம் ஆண்டு சூன் மாதம், பண்ணை தகவல் பணியகம் கேரளா கர்சகனின் மின் இதழ் பதிப்பை அறிமுகப்படுத்தியது.

மேற்கோள்கள்

புற இணைப்புகள்
 Official Website

கேரள அரசு
வைப்பின் ஆல்ககால் நஞ்சு

வைப்பின் ஆல்ககால் நஞ்சு (Vypeen alcohol poisonings) இந்திய மாநிலமான கேரளாவில் கொச்சிக்கு அருகிலுள்ள வைப்பின் நகரில் 1982 ஆம் ஆண்டு 77 பேரைக் கொன்றது. நூற்றுக்கணக்கான மக்கள், பெரும்பாலும் மீனவர்கள் மற்றும் பிற தொழிலாளர்கள், பல அரசாங்க உரிமம் பெற்ற மது  கடைகளில் விற்கப்பட்ட  போலி மதுபானங்களை அருந்தியதால் இவ்விபத்து நிகழ்ந்தது.  இந்த சோகச் சம்பவம் 1982 ஆம் ஆண்டு ஓணம் நாளில் நிகழ்ந்தது.  77 பேர் கொல்லப்பட்டனர், 63 பேர் பார்வையிழந்தனர், 15 பேர் ஊனமுற்றனர் மற்றும் கிட்டத்தட்ட 650 குடும்பங்கள் வறுமையில் தள்ளப்பட்டனர். பாதிக்கப்பட்டவர்களை பரிசோதித்த மருத்துவர்கள் அவர்களிடத்தில் மெத்தனால் நஞ்சின்  அறிகுறிகளை அடையாளம் கண்டனர்.

மேற்கோள்கள்

கேரளம்
1982 நிகழ்வுகள்
இந்தியாவில் மது தொடர்பான இறப்புகள்
துபாய் பன்னாட்டுக் கல்வி நகரம்

துபாய் பன்னாட்டு அகாதமி நகரம் (Dubai International Academic City (DIAC), இதனை அகாதமி நகரம் என்றும் அழைப்பர். துபாய் நகரத்தின் பல்கலை நகரம் ஆகும். இது மே 2006ல் துவங்கப்பட்ட துபாய் அறிவுசார் பூங்கா திட்டத்தின் கீழ் 2007ஆம் ஆண்டில் நிறுவப்பட்டது.

2,960 ஏக்கர் பரப்பளவில் அமைந்த இந்தப் பல்கலைக்கழக நகரத்தில் பள்ளிக்கூடங்கள், 27 கல்லூரிகள் மற்றும் 3 பல்கலைக்கழகங்கள், 3 ஆய்வு மையங்களில் 150 நாடுகளின் 27,500 மாணவர்களுடனும், 500க்கும் மேற்பட்ட படிப்புகளுடனும் செயல்படுகிறது. இந்த அகாதமியில் இளநிலைப் பட்டம், முதுநிலைப் பட்டம், முனைவர் பட்டப் படிப்புகள் வழங்கப்படுகின்றன. இங்குள்ள கல்லூரிகள் மற்றும் பல்கலைக்கழகங்கள் அனைத்தும் விடுதிகளுடன் அமைந்துள்ளன. இந்த அகாதமி பல வெளிநாட்டுப் பல்கலைக்கழகங்களுடன் புரிந்துணர்வு ஒப்பந்தங்கள் மேற்கொண்டுள்ளது. இந்த அகாதமியில் படித்த மாணவர்கள் ஆய்வுகள் மேற்கொள்ளவும் மற்றும் தொழில் தொடங்கவும் உதவி செய்கிறது.

கல்வி நிறுவனங்கள்

கல்லூரிகள்
 துபாய் ஆங்கிலப் பேச்சுக் கல்லூரி
 துபாய் ஆடவர் கல்லூரி
 ஹமதான் n eTQM பல்கலைக்கழகம்
 உயர் தொழில் நுட்பக் கல்லூரி
 இமாம் மாலிக் கல்லூரி 
 ஐக்கிய இராச்சியத்தின் வணிகக் கல்லூரி - துபாய் வளாகம்

ஆய்வு மையங்கள்
 துபாய் புள்ளியியல் மையம் 
 இயற்கை வேளாண்மைப் பன்னாட்டு மையம் (International Center for Biosaline Agriculture)

பள்ளிகள்
 ஜெர்மன் பள்ளி, துபாய் 
 லிசீ பிரான்கைஸ் பன்னாட்டு ஜார்ஜஸ் பொம்பிதௌ (Lycée Français International Georges Pompidou)
 சேக் ரசீத் பின் சகீத் இசுலாமிய நிறுவனம்

பல்கலைக்கழகங்கள்
 அபு தாபி பல்கலைக்கழகம்
 அல் குராயிர் பல்கலைக்கழகம்
 அமெரிக்கன் பல்கலைக்கழகம், துபாய் வளாகம்
 அமிட்டி பல்கலைக்கழகம், துபாய் வளாகம் 
 பிர்லா தொழில்நுட்ப நிறுவனம், பிலானி - துபாய் வளாகம்  
 பிர்மிங்காம் பல்கலைக்கழகம், துபாய் வளாகம்  
 பிரித்தானிய பல்கலைக் கழகம், துபாய் வளாகம் 
 டி மாண்ட்போர்டு பல்கலைக்கழகம், துபாய் வளாகம்  Curtin University Dubai
 வான் பறப்பு பல்கலைக்கழகம், அமீரகம் 
 வங்கியியல் நிறுவனம், அமீரகம் 
 பிரான்சு பேஷன் நிறுவனம், (ESMOD)
 ஹமதான் பின் முகமது திறன்மிகு பல்கலைக்கழகம் 
 எரியட்-வாட் பல்கலைக்கழகம், துபாய் வளாகம்
 மேலாண்மை தொழில்நுட்ப நிறுவனம், துபாய்
 இசுலாமிய ஆசாத் பல்கலைக்கழகம்
 மணிபால் பல்கலைக்கழகம், துபாய் வளாகம் 
 மிடில்செக்ஸ் பல்கலைக்கழகம், துபாய் வளாகம்  
 துபாய் தேசிய தொழிற்கல்வி நிறுவனம் 
 செயிண்ட் ஜோசப் பல்கலைக்கழகம், துபாய் வளாகம் 
 எஸ். பி. ஜெயின் பன்னாட்டு மேலாண்மைப் பள்ளி, துபாய்
 சாகீத் சுல்பிகர் அலி புட்டோ அறிவியல் & தொழில்நுட்ப நிறுவனம் 
 சையத் பல்கலைக்கழகம்
 துபாய் பல்கலைக்கழகம் 
 University of Exeter
 University of Wollongong in Dubai
 Strathclyde Business School

மேற்கோள்கள்

வெளி இணைப்புகள்

Archive.gulfnews.com
Dubaifaqs.com 

துபாயில் கல்வி
ஐக்கிய அரபு அமீரகம்
2023 இல் தமிழ்நாடு

2023 நாட்காட்டி ஆண்டில் தமிழ்நாட்டில் நடைபெற்ற முக்கிய நிகழ்வுகள் பின்வருமாறு.

முக்கிய நிகழ்வுகள்
 பிப்ரவரி 27 - ஈரோடு கிழக்கு சட்டமன்ற இடைத்தேர்தலில் இந்திய தேசிய காங்கிரசுவை சேர்ந்த  ஈ. வெ. கி. ச. இளங்கோவன் வெற்றி பெற்றார்.
 டிசம்பர் 3 - மிக்ஜாம் புயல் வலுப்பெற்று 5ம் நாள் நெல்லூர்-மச்சிலிப்பட்டினம் இடையே கரையைக் கடந்தது. இப்புயலால் சென்னை மாவட்டம், செங்கல்பட்டு மாவட்டம், திருவள்ளூர் மாவட்டம் மற்றும் காஞ்சிபுரம் மாவட்டப் பகுதிகளில் குடியிருப்பு பகுதிகளில் வெள்ள நீர் தேங்கியதால், போக்குவரத்து மற்றும் மின்சாரம் தடைபட்டது.

இறப்புகள்
 சனவரி 4 - ஈரோடு கிழக்கு சட்டமன்றத் தொகுதி சட்டமன்ற உறுப்பினர் திருமகன் ஈவெரா உடல்நலக் குறைவால் காலமானார்
 27 நவம்பர் -  நாகசுரம் இசைக்கலைஞர் எம். பி. என். பொன்னுசாமி
 18 நவம்பர் -  இந்திய ரிசர்வ் வங்கியின் ஆளுநர் ச. வெங்கிடரமணன்
 28 டிசம்பர் - தேசிய முற்போக்கு திராவிட கழகம் நிறுவனரும், தலைவருமான விசயகாந்து தமது 71வது அகவையில் மறைந்தார்.

இதனையும் காண்க
 2023 இல் இந்தியா

மேற்கோள்கள்

2023 இல் தமிழ்நாடு
2023 நிகழ்வுகள்
இமாச்சலப் பிரதேச சட்டமன்றத் தொகுதிகளின் பட்டியல்

இமாச்சலப் பிரதேசத்தில் மொத்தம் 68 சட்டமன்றத் தொகுதிகள் உள்ளன. தொகுதிக்கு ஒரு உறுப்பினர் வீதம் மொத்தம் 68 உறுப்பினர்கள் இமாச்சலப் பிரதேச சட்டமன்றத்திற்கு தேர்ந்தெடுக்கப்படுகின்றனர். ஆட்சி கலைக்கப்படாவிட்டால், தேர்ந்தெடுக்கப்பட்ட உறுப்பினர்களின் பதவிக்காலம் 5 ஆண்டுகள் ஆகும்.

தொகுதிகளின் பட்டியல்
இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்கு பிறகான பட்டியல் கீழே கொடுக்கப்பட்டுள்ளது.

மேற்கோள்கள்

 
இமாச்சலப் பிரதேசம் தொடர்புடைய பட்டியல்கள்
இந்திய மாநிலங்களின் சட்டமன்றத் தொகுதிகளின் பட்டியல்கள்
2023 திரிபுரா சட்டமன்றத் தேர்தல்

2023 திரிபுரா சட்டமன்றத் தேர்தல் (2023 Tripura Legislative Assembly election) 60  உறுப்பினர்கள் கொண்ட திரிபுரா சட்டமன்றத்திற்கு தேர்தல் நடைப்பெற்றது.தற்போது பாரதிய ஜனதா கட்சியின் மாணிக் சாகா தலைமையில் தேசிய ஜனநாயகக் கூட்டணி ஆட்சி நடைபெறுகிறது. 

மொத்தமுள்ள 60 தொகுதிகளுக்கான வாக்குகள் 2 மார்ச் 2023 அன்று எண்ணப்பட்டது. பாரதிய ஜனதா கட்சி 32 தொகுதிகளில் வென்று மீண்டும் ஆட்சி அமைக்கிறது.

பின்னணி
திரிபுரா சட்டமன்றத்தின் பதவிக் காலம் 22 மார்ச் 2023 அன்று முடிவடைய உள்ளது. 2018 திரிபுரா சட்டமன்றத் தேர்தலில் பெரும்பான்மையான தொகுதிகளில் வென்ற பாரதிய ஜனதா கட்சியின் சட்டமன்றக் குழுவின் தலைவர் பிப்லப் குமார் தேவ் தலைமையில் கூட்டணி ஆட்சி அமைத்தது.

14 மே 2022 அன்று பிப்லப் குமார் தேவ் முதலமைச்சார் பதவியிலிருந்து விலகினார்.மாணிக் சாகா புதிய முதலமைச்சராக பதவியேற்றார்.

தற்போதைய அரசியல் நிலை 
2022ல் தேசிய ஜனநாயகக் கூட்டணியில் உள்ள 7 சட்டமன்ற உறுப்பினர்களில் பாரதிய ஜனதா கட்சியின் 4 சட்டமன்ற உறுப்பினர்களும், திரிபுரா பூர்வகுடி மக்கள் முன்னணியின் 3 சட்டமன்ற உறுப்பினர்களும் பதவி விலகினர். அதில் நால்வர் திரிபுரா பூர்வகுடிகள் முன்னேற்ற மண்டலக் கூட்டணியிலும் (Tipraha Indigenous Progressive Regional Alliance); இருவர் இந்திய தேசிய காங்கிரசு கட்சியிலும்; ஒருவர் அகில இந்திய திரிணாமுல் காங்கிரசு கட்சியிலும் இணைந்தனர்.

8 மார்ச் 2023 அன்று தற்போதைய முதலமைச்சர் மாணிக் சாகா திரிபுரா மாநிலத்தில் இரண்டாவது முறையாக முதலமைச்சராக பதவியேற்க உள்ளார்.

தேர்தல் அட்டவணை

தேர்தல் முடிவுகள்
60 தொகுதிகளுக்கான வாக்கு எண்ணிக்கை 2 மார்ச் 2023 அன்று நடத்தப்பட்டு முடிவுகள் அறிவிக்கப்பட்டது. இதில் தேசிய ஜனநாயகக் கூட்டணி சார்பில் பாரதிய ஜனதா கட்சி ஆட்சி அமைக்கும் அளவிற்கு 32 தொகுதிகளையும், அதன் கூட்டணி கட்சியான திரிபுரா பூர்வகுடி மக்கள் முன்னணி 1 தொகுதியையும் வென்றுள்ளது. மதச்சார்பற்ற ஜனநாயகக் கூட்டணியில் மார்க்சிஸ் கட்சி 11 தொகுதிகளையும், [[இந்திய தேசிய காங்கிரசு 3 தொகுதிகளை வென்றுள்ளது. தனித்து களம் கண்ட புதிய கட்சியான திரிபுரா பூர்வகுடிகள் முன்னேற்ற மண்டலக் கூட்டணி 13 தொகுதிகளைக் கைப்பற்றியது.  

8 மார்ச் 2023 அன்று தற்போதைய முதலமைச்சர் மாணிக் சாகா திரிபுரா மாநிலத்தில் இரண்டாவது முறையாக முதலமைச்சராக பதவியேற்க உள்ளார்.

இதனையும் காண்க 
 திரிபுரா சட்டமன்றம்
 திரிபுரா சட்டமன்றத் தேர்தல், 2018
வடகிழக்கு ஜனநாயகக் கூட்டணி
2023 இந்தியப் பொதுத்தேர்தல்கள் 
 திரிபுரா முதலமைச்சர்களின் பட்டியல்
 திரிபுரா பழங்குடியின வட்டாரங்களுக்கான தன்னாட்சி மாவட்டக் குழு

குறிப்புகள்

மேற்கோள்கள்

திரிபுரா சட்டமன்றத் தேர்தல்கள்
இந்தியச் சட்டமன்றத் தேர்தல்கள்
திரிபுராவில் அரசியல்
2023 இந்திய மாநிலங்களின் சட்டமன்றத் தேர்தல்கள்
திரிபுரா